V.
Návrh

Komuniké

Vláda Slovenskej republiky na svojom zasadnutí dňa ….............. prerokovala a schválila návrh na zmenu v prílohe č. 1 „Projekty výskumu a vývoja odporúčané na riešenie“ k materiálu k uzneseniu vlády SR č. 834/2000 o použití majetku Fondu národného majetku na Rozvojové programy výskumu a vývoja na urýchlenie reštrukturalizácie a zvýšenie konkurencieschopnosti slovenskej ekonomiky. V menovitom zozname úloh bola úloha „Zvýšenie presnosti merania množstva zemného plynu pri prevádzkových tlakoch nad 0,3 MPa zabezpečením metrologickej nadväznosti meradiel“ vyňatá z dôvodu zmeny stanoviska SPP a. s. k uplatneniu výsledkov vývoja v súčasnom období transformácie SPP a. s.  a nahradená novou úlohou „Zvýšenie presnosti merania množstva tlakom skvapalnených uhľovodíkov pri prevádzkových tlakoch do 2 MPa zabezpečením metrologickej nadväznosti meradiel v rámci SR“. 

Realizáciou úlohy sa znížia chyby merania pretečeného množstva skvapalnených plynov výdajnými stojanmi LPG a meracími zostavami na cisternových automobiloch prepravujúcich LPG.